Komisijos reglamentas (EB) Nr. 2786/98
1998 m. gruodžio 22 d.
dėl Tarybos direktyvos 70/524/EEB 9i straipsnio 1 dalyje nurodytiems priedams nustatyto jų naudojimo laiko pakeitimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Komisijos reglamentu (EB) 2785/98 [2], ir ypač į jos 9j ir 3 straipsnius,
kadangi Direktyvoje 70/524/EEB numatyta, kad atsižvelgiant į mokslo ir technikos pažangą gali būti leidžiama naudoti naujus arba kitai paskirčiai skirtus senuosius priedus;
kadangi leidimas naudoti naujus arba kitai paskirčiai skirtus senuosius priedus gali būti suteiktas penkeriems metams, jei jie, atsižvelgiant į pašarams taikytinus leistinus lygius, neturi neigiamo poveikio žmonių arba gyvūnų sveikatai ar aplinkai, taip pat dėl pasikeitusių gyvulininkystės produktų savybių, jei pašaruose esantys priedai yra kontroliuojami, nedaro žalos vartotojui ir, atsižvelgus į turimus rezultatus, galima pagrįstai manyti, kad, įdėjus juos į pašarus, jų poveikis pašarų savybėms arba gyvulininkystės produktams bus teigiamas;
kadangi įvairių Direktyvos 70/524/EEB 9i straipsnio 1 dalyje minimų pašarų priedų, perkeltų į šios direktyvos B priedo III skyrių, kuriems iki 1998 m. lapkričio 30 d. gali būti suteiktas laikinas nacionalinis leidimas, tyrimai dar nebaigti; kadangi dėl to minėtų medžiagų naudojimo laikotarpis gali būti pratęstas atsižvelgiant į tai, kad laikinai leidžiamas minimų priedų naudojimo laikas turėtų būti tam tikram laikotarpiui pratęstas;
kadangi Komisija su Gyvūnų mitybos moksliniu komitetu pasitarė dėl leidimo naudoti šio reglamento priede nurodytus antibiotikus ir kokcidiostatus; kadangi minėtas Komitetas pateikė savo nuomonę dėl šių veiksmingumo, saugumo ir kontroliuojamumo;
kadangi šiame reglamente numatytos priemonės atitinka Pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Direktyvos 70/524/EEB B priedo III skyrius yra iš dalies keičiamas remiantis šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1998 m. gruodžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. gruodžio 22 d.